Nyhedsbrev fra Grundejerforeningen Skellet – Hald Strand 27.08.25
Kære medlemmer af Skellet
Jeg har den sidste måned været en tur rundt i området og talt med flere af jer. Det er en fornøjelse at tale med jer, kom endelig til bestyrelsen, hvis vi skal tage en snak. Det er også rart at se, at der er roligt i området, og mig bekendt har vi ikke haft indbrud i lang tid. Det er dejligt, at vi passer på hinanden og står sammen om at værne om vores skønne område.
Husk: Nabohjælp gør en forskel!
Klipning mod vej
Vi får jævnligt henvendelser om, at nogle ikke klipper bevoksningen ud mod vejen. Særligt uklippede hjørnegrunde kan være farlige for trafikken, fordi man intet kan se, når man kører ud.
Tag derfor et kig – måske skal saksen findes frem.
Ny overgang ved Nødebovejen / Bavnevejen
Grundejerforeningen skal udskifte overgangen fra Nødebovejen til Bavnevejen – indgangen til vores område Hald Strand.
· Arbejdet starter mandag den 1. september og varer ca. 4 dage.
· I perioden kan overgangen ikke benyttes.
· Benyt i stedet Kirkebondevej eller Strandgårdsvej.
Den gamle overgang er helt slidt, så det bliver godt at få en ny. Da mange foreninger i området benytter denne indkørsel, er det naturligt, at flere bidrager til udgiften. Jeg tager sagen med til formandsforum, hvor vi finder en løsning.
Vejvedligeholdelse
Bestyrelsen har gennemgået vejene og markeret steder, der trænger til ny asfalt. Dette arbejde udføres samtidig med udskiftningen af overgangen.
Arbejdsdag på fællesgrunden
Vi inviterer snart til en fælles arbejdsdag i løbet af efteråret – invitationen følger snarest.
Indtil da er alle meget velkomne til at kigge forbi med en saks:
· Hybenroser skal fjernes
· Der skal klippes langs trappen
· Og området skal holdes fri for tilgroning
Med ønske om en dejlig sensommer til jer alle. 

